Z A P I S N I K
       s 6. sjednice Vijeća Mjesnog odbora „Sveti Duh“, od 30. studenog 2021.
u Mjesnoj samoupravi „Sveti Duh“, Dunjevac 15A
s početkom u 18:00 sati

NAZOČNI ČLANOVI VIJEĆA:
Branko Ančić, Nikola Šanta, Bojan Blažević, Sandra Bregant, Vladimira Matošin

NENAZOČNI ČLANOVI VIJEĆA:
Goran Jukić, Ljubomir Marić

OSTALI NAZOČNI:
Tea Prpić, Mladen Salajster, Milivoj Puklin

Predsjedava Branko Ančić, predsjednik Vijeća. 
Konstatira da je nazočno 5 od ukupno 7 članova Vijeća što zadovoljava da se odluke mogu pravovaljano donositi.

Predsjednik daje Zapisnik s 5. sjednice od 27. listopada 2021. na glasovanje te se isti jednoglasno usvaja.
Predsjednik daje na usvajanje dnevni red 6. sjednice s prijedlogom da se 2. točka, Evidentiranje u zemljišnoj knjizi i katastru ulice Ćukovići, izbaci iz dnevnog reda obzirom da se nisu pribavili potrebni podaci za donošenje zaključka.
Jednoglasno usvojen slijedeći:

D n e v n i   r e d

1. Zaključak o izmjeni Financijskog plana Mjesnog odbora „Sveti Duh“ za 2021.
2. Domovinski pokret – zahtjev za produljenje korištenja prostora, Sveti Duh 26
3. Ulica Ćukovići – zahtjev za otvaranje ulice i premještanje kontejnera
4. Rasvjeta na igralištu Sveti Duh-Jablanovac – prijedlog za tajmer
5. Ulica Sveti Duh, od Ilice do rotora – prijedlog pješačkog prometa
6. Pitanja, prijedlozi i obavijesti


Ad. 1. Zaključak o izmjeni Financijskog plana Mjesnog odbora „Sveti Duh“ za 2021.

Predsjednik otvara raspravu o točci dnevnog reda te obrazlaže izmjenu Financijskog plana MO Medvedgrad 2021. koja se odnosi na dvije pozicije a to je: NAKNADE ČLANOVIMA VIJEĆA MJESNOG ODBORA I OSTALI NESPOMENUTI RASHODI POSLOVANJA MJESNOG ODBORA.
Nakon rasprave, jednoglasno je donesen slijedeći:


ZAKLJUČAK O IZMJENI FINANCIJSKOG PLANA
Mjesnog Odbora ''Sveti Duh'' za 2021.

Članak 1.
U financijskom planu Mjesnog odbora ''Sveti Duh'' za 2021. , članak 1. mijenja se i glasi:

„PRIHODA:									1.512.469,00 KN
RASHODA:									1.512.469,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.512.469,00

	6711
	PRIHODI ZA FINANCIRANJE RASHODA POSLOVANJA
	1.512.469,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.512.469,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.405.069,00

	 
	ODRŽAVANJE JAVNIH ZELENIH POVRŠINA
	274.255,00

	 
	ODRŽAVANJE NERAZVRSTANIH CESTA
	1.130.814,00

	3291
	NAKNADE ČLANOVIMA VIJEĆA MJESNOG ODBORA
	99.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00


“
Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.



Ad. 2.  Domovinski pokret – zahtjev za produljenje korištenja prostora, Sveti Duh 26

Predsjednik otvara raspravu o zahtjevu stranke Domovinski pokret o produljenju korištenja prostora, Sveti Duh 26.
Nakon rasprave, jednoglasno je donesen slijedeći:


Z A K L J U Č A K 

           1.  Stranci DOMOVINSKI POKRET, odobrava se  povremeno korištenje prostora u objektu koji koristi Mjesni odbor „Sveti Duh“, Sveti Duh 26,  u terminu, utorak od 18:30 do 21:00 sati.

2.  Prostor  iz točke 1. ovog zaključka , koristiti će stranka DOMOVINSKI POKRET, bez naknade.

3.  Stranka DOMOVINSKI POKRET se obvezuje postupati s pažnjom dobrog gospodara u korištenju  prostora.
           
 4.  O povremenom korištenju prostora iz točke 1. ovog zaključka, Služba za mjesnu
samoupravu izdati će odobrenje o korištenju, a u skladu sa ovim zaključkom



Ad. 3. Ulica Čukovići – zahtjev za otvaranje ulice i premještanje kontejnera

Predsjednik otvara raspravu o zahtjevu stanara ulice Čukovići koji spominju dugogodišnji problem. Naime, na zahtjev jednog stanara, zatvorena je ulica Čukovići prema odvojku ulice Sveti Duh 170-180. Isto tako su premješteni kontejneri na mjesto koje ne odgovara stanarima. 
Nakon rasprave, jednoglasno je donesen slijedeći:

Z A K L J U Č A K
o prijedlogu za otvaranju ulice Čukovići – Sveti Duh 170

1. Vijeće Mjesnog odbora „Sveti Duh“ raspravljalo je o prijedlogu građana za uklanjanje betonskih prepreka postavljenih na dijelu ulice Čukovići koji se spaja s odvojkom ulice Sveti Duh 170-180.

2. Vijeće podržava prijedlog stanara te traži uklanjanje betonskih prepreka, tj. otvaranje ulice Čukovići prema ulici Sveti Duh 170-180, proširenje i asfaltiranje iste.

3. Ovaj Zaključak dostavlja se u Gradski ured za mjesnu samoupravu i Vijeće gradske četvrti Črnomerec na daljnje postupanje.


Ad. 4.  Rasvjeta na igralištu Sveti Duh-Jablanovac – prijedlog za tajmer

Predsjednik čita dopis predstavnice suvlasnika stanara Jablanovac 27 koja daje prigovor na stalno upaljene reflektore na igralištu Sveti Duh pokraj navedene zgrade 
Vijeće Mjesnog odbora nakon rasprave jednoglasno donosi slijedeći:

Z A K L J U Č A K
o prijedlogu postavljanja tajmera na reflektore,
igralište Sveti Duh 129

1. Vijeće Mjesnog odbora „Sveti Duh“ raspravljalo je o problemu na koji su upozorili stanovnici stambene zgrade Jablanovac 27. Naime, na obližnje igralište Sveti Duh 129 postavljena je reflektorska rasvjeta koja često svijetli i kad su igrališta prazna. 

2. Vijeće traži da se ugradi tajmer ili senzor koji bi regulirao paljenje za vrijeme kad je netko na igralištu odnosno gašenje reflektora kad igralište ostane prazno čime bi se uštedila energija i beskorisno osvjetljavanje okolne šume i dio stambene zgrade Jablanovac 27.

3. Ovaj Zaključak dostavlja se u Gradski ured za mjesnu samoupravu i Vijeće gradske četvrti Črnomerec na daljnje postupanje.


Ad. 5.  Ulica Sveti Duh, od Ilice do rotora – prijedlog pješačkog prometa

Predsjednik pojašnjava točku dnevnog reda i problem odloženih kanti za otpad na dijelu nogostupa u ulici Sveti Duh, od Ilice do kružnog toka prema sjeveru.
Nakon rasprave jednoglasno donesen slijedeći:

Z A K LJ U Č A K
o prijedlogu prohodnosti pločnika
Sveti Duh od Ilice do kružnog toka

1. Vijeće Mjesnog odbora „Sveti Duh“ raspravljalo je o prijedlogu rješavanja problema prohodnosti pločnikom u ulici Sveti Duh od Ilice do kružnog toka.
2. Vijeće predlaže da se kante s pločnika premjeste na kolnik tako da se ukine pola parkirnog mjesta duljine cca 2.5 metara i tu stavi 6 kanti za dva susjedna ulaza (dvije zgrade). To mjesto bi bilo na granici dviju zgrada, ovisno o rasporedu postojećih parkirnih mjesta. Na spomenutom potezu ulice Sveti Duh su po dvije zgrade otprilike široke kao 5 -5,5 parkirnih mjesta pa bi se na 10-11 parkirnih mjesta jednog izgubilo da se kante maknu na kolnik.

3. Ovaj Zaključak dostavit će se Gradskom uredu za mjesnu samoupravu i Vijeću Gradske četvrti Črnomerec na daljnje postupanje.



Ad. 8.   Pitanja, prijedlozi i obavijesti

Predsjednik pozdravlja građane, T.P., M.S.,M.P koji su iznijeli svoje probleme na lokacijama ulica Fraterščica, Črnomerec te šetnice uz Veliki potok. Građani su upućeni da formniraju konkretne zahtjeve o kojima će se razgovarali na idućim sjednicama MO Sveti Duh.

Sjednica završila u 19:45 sati.


Zapisnik vodio:
Branko Ančić

       Predsjednik Vijeća 
Mjesnog odbora „Sveti Duh“

